**บทสรุปผู้บริหาร**

การตรวจราชการกรณีปกติ รอบที่ 2 ประจำปีงบประมาณ พ.ศ. 2564 ของผู้ตรวจราชการกระทรวงศึกษาธิการ (นายพัฒนะ พัฒนทวีดล) และคณะจากสำนักงานศึกษาธิการภาค 8 ใช้รูปแบบออนไลน์ ด้วยระบบ ZOOM ทั้งนี้เนื่องจากจังหวัดฉะเชิงเทรา เป็นจังหวัดที่มีสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพิ่มขึ้นการแพร่ระบาดอย่างรวดเร็วและได้ขยายขอบเขตการแพร่ของเชื้อโรคออกเป็นวงกว้างกระจายไปในหลายเขตพื้นที่ โดยพบผู้ป่วยยืนยันติดเชื้อรายใหม่จำนวนเพิ่มสูงขึ้น อย่างต่อเนื่อง จังหวัดฉะเชิงเทราถูกจัดให้เป็นพื้นที่ควบคุมสูงสุด และเข้มงวด (พื้นที่สีแดงเข้ม) พร้อมยกระดับความเข้มข้นของมาตรการและการบังคับใช้อย่างจริงจังเพิ่มเติมขึ้น เพื่อเร่งแก้ไขและบรรเทาสถานการณ์ฉุกเฉินให้คลี่คลายลงโดยเร็วที่สุด จึงทำให้ต้องมีการรับการตรวจราชการด้วยระบบออนไลน์ โดยมีหน่วย รับตรวจที่ได้รับการตรวจราชการในเขตตรวจราชการที่ 8 ประกอบด้วยสำนักงานศึกษาธิการจังหวัด (ศธจ.) จำนวน 1 แห่ง สำนักงานเขตพื้นที่การศึกษาประถมศึกษา (สพป.) จำนวน 2 แห่ง สำนักงานเขตพื้นที่การศึกษามัธยมศึกษาฉะเชิงเทรา (สพม.) จำนวน 1 แห่ง สำนักงานอาชีวศึกษาจังหวัด (อศจ.) จำนวน 1 แห่ง สำนักงานส่งเสริมการศึกษานอกระบบและการศึกษาตามอัธยาศัยจังหวัด (กศน.จังหวัด) จำนวน 1 แห่ง และศูนย์การศึกษาพิเศษประจำจังหวัด จำนวน 1 แห่ง โดยผู้ตรวจราชการกระทรวงศึกษาธิการพร้อมคณะ มีกำหนดการลงพื้นที่ตรวจราชการจังหวัดฉะเชิงเทราระบบออนไลน์ วันที่ 18 สิงหาคม 2564 ที่เน้นการตรวจติดตามงานตามประกาศกระทรวงศึกษาธิการ เรื่อง นโยบาย และจุดเน้นของกระทรวงศึกษาธิการ ปีงบประมาณ พ.ศ.2564 ลงวันที่ 27 ธันวาคม พ.ศ. 2562 ตามหนังสือสำนักงานปลัดกระทรวงศึกษาธิการ ที่ ศธ 20/2564 เรื่อง นโยบายการตรวจราชการ และติดตามประเมินผลการจัดการศึกษา ของกระทรวงศึกษาธิการ ประจำปีงบประมาณ พ.ศ. 2564 ลงวันที่ 11 มกราคม 2564 และคำสั่งกระทรวงศึกษาธิการที่ สป. 429/2564 เรื่อง นโยบายการตรวจราชการ และติดตามประเมินผล การจัดการศึกษาของกระทรวงศึกษาธิการ ประจำปีงบประมาณ พ.ศ. 2564 (เพิ่มเติม) ลงวันที่ 21 มิถุนายน 2564 โดยมีผลการตรวจราชการที่หน่วยรับตรวจได้ดำเนินการ รายละเอียดดังนี้**นโยบายที่ 1 นโยบายด้านความมั่นคง**

สำนักงานศึกษาธิการจังหวัดและหน่วยงานทางการศึกษาทุกสังกัด มีการดำเนินการในการขับเคลื่อนด้านการส่งเสริมให้ผู้เรียนมีทัศนคติที่ถูกต้องต่อบ้านเมืองมีพื้นฐานชีวิตที่มั่นคงและมีคุณธรรม ความเป็นพลเมือง ปลูกฝังความมีระเบียบวินัย โดยใช้กระบวนการ ลูกเสือและยุวกาชาดได้ อย่างหลากหลาย ทั้งในรูปของการจัดทำโครงการโรงเรียนดีวิถีลูกเสือ ประจำปีงบประมาณ พ.ศ.2564 โดยมีวัตถุประสงค์เพื่อใช้กระบวนการด้านลูกเสือ สร้างบุคลิกภาพและพัฒนาการทางสังคมให้เยาวชนเป็นพลเมืองดีของประเทศ โดยส่งเสริมการพัฒนาเยาวชนทั้งทางกาย สติปัญญา จิตใจและศีลธรรม ให้เป็นพลเมืองดี มีความรับผิดชอบ ไม่มีการแบ่งแยก กีดกันในเรื่องเชื้อชาติ ผิวพรรณ วรรณะ ลัทธิทางศาสนา ไม่อยู่ภายใต้อิทธิพล หรือเกี่ยวข้องกับการเมือง ตลอดจนส่งเสริมให้สถานศึกษานำหลักการด้านลูกเสือ มาปลูกฝังหลักคิดที่ถูกต้อง แก่เยาวชน ลูกเสือ เนตรนารี ด้านคุณธรรม จริยธรรม ให้เป็นผู้มีความพอเพียง มีระเบียบวินัย มีความสุจริต มีจิตอาสา มีความรับผิดชอบ และมีความจงรักภักดีต่อชาติ ศาสนา พระมหากษัตริย์ โดยให้สำนักงานศึกษาธิการจังหวัดฉะเชิงเทรา ดำเนินการพิจารณาคัดเลือกโรงเรียนดีวิถีลูกเสือ จำนวน 1 แห่ง ได้แก่ โรงเรียนวัดนครเนื่องเขต (ศรีไพจิตร) สังกัดสำนักงานเขตพื้นที่การศึกษาประถมศึกษาฉะเชิงเทรา เขต 1 ได้รับคัดเลือกเป็นโรงเรียนต้นแบบลูกเสือ ประจำปีงบประมาณ พ.ศ.2564 ระดับจังหวัดฉะเชิงเทรา และจะได้รับเกียรติบัตรพร้อมโล่ ในระดับประเทศ

**ปัญหาที่พบ**  ขาดแคลนบุคลากรทางการลูกเสือ และเนื่องจากสถานการณ์การแพร่ระบาด ของเชื้อไวรัสโคโรนา 2019 (COVID-19) แพร่ระบาดในวงกว้าง จึงต้องทำการปิดสถานศึกษา ส่งผลให้การจัดกิจกรรมไม่สมบูรณ์ และลดน้อยลงไป เพราะต้องคำนึงถึงความปลอดภัย ของลูกเสือ - เนตรนารี เป็นสำคัญ

**ข้อเสนอแนะ** ควรใช้กระบวนการด้านลูกเสือ สร้างบุคลิกภาพและพัฒนาการทางสังคมให้เยาวชนเป็นพลเมืองดีและรู้จักการปกป้องสถาบัน ไม่สร้างภาระให้กับสังคม

**นโยบายที่ 2 ด้านการสร้างความสามารถในการแข่งขัน**

1. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการในการขับเคลื่อนด้านการพัฒนาทรัพยากรมนุษย์ทุกช่วงวัยโดยการเพิ่มพูนทักษะ(Re-skill) พัฒนาทักษะ (Up skill) และการเรียนรู้ทักษะใหม่ (New skills) เพื่อเพิ่มศักยภาพในการแข่งขัน โดยดำเนินการส่งเสริม สนับสนุนให้มีการพัฒนากรอบหลักสูตรท้องถิ่นมุ่งพัฒนาผู้เรียนทุกคน ให้มีคุณลักษณะและทักษะ การเรียนรู้ในศตวรรษที่ 21 (3Rs8Cs) เน้นการนำมาผสานกันเป็นกรอบหลักสูตรท้องถิ่น คือ อ่านออก (Reading)เขียนได้ (Writing) และคิดเลขเป็น (Arithmetic) การคิดอย่างมีวิจารณญาณและแก้ปัญหาได้ ผู้เรียนมีคุณธรรม และอยู่อย่างพอเพียง ก้าวทันเทคโนโลยี รักษ์สิ่งแวดล้อมในท้องถิ่นและมีทักษะอาชีพ ตามวิถี EEC ส่งเสริมให้โรงเรียนในสังกัดทุกโรงเรียน โดยเฉพาะโรงเรียนขยายโอกาสทางการศึกษา ในการจัดทำหลักสูตรที่เน้นทักษะอาชีพเป็นรายวิชาเพิ่มเติมเพื่อรองรับเขตพัฒนาเศรษฐกิจภาคตะวันออก (EEC) และอาชีวศึกษา โดยการจัดทำหลักสูตรรายวิชาเพิ่มเติม หรือจัดกิจกรรม การเรียนรู้ทักษะอาชีพต่าง ๆ ในกิจกรรมลดเวลาเรียน เพิ่มเวลารู้ การเรียนรู้ ทักษะใหม่ (New skills) ดำเนินการจัดตั้งศูนย์ฝึกอบรมทางด้านหุ่นยนต์อุตสาหกรรมและระบบอัตโนมัติ ซึ่งเป็นทักษะใหม่ที่เป็นความต้องการของสถานประกอบการ สำหรับศูนย์ฝึกอบรมที่จัดตั้งขึ้นนอกจากจะอบรมพัฒนาให้กับนักศึกษาทางด้านช่างอุตสาหกรรม ของวิทยาลัยเทคนิคพนมสารคามแล้ว ยังมีการฝึกอบรมให้กับพนักงานในสถานประกอบการด้วย การเพิ่มศักยภาพในการแข่งขัน ดำเนินการ ให้ครูนำนักศึกษาเข้าร่วมการแข่งขันทักษะวิชาชีพแต่ละสาขาวิชา การประกวดสิ่งประดิษฐ์ นวัตกรรมของคนรุ่นใหม่ทั้งในระดับจังหวัด ระดับภาค ระดับชาติ การแข่งขันทักษะวิชาชีพของสำนักพัฒนาฝีมือแรงงาน จึงทำให้สถานศึกษาประสบความสำเร็จในด้านการประกอบอาชีพ ทำให้นักเรียนสามารถหารายได้ระหว่างเรียน เป็นการลดภาระค่าใช้จ่ายของผู้ปกครองอีกด้วย ดำเนินการจัดกิจกรรมการประชุมเชิงปฏิบัติการ อบรมการจัดการเรียนรู้วิทยาการคำนวณสำหรับครูผู้สอนสาระเทคโนโลยีระดับมัธยมศึกษา เพื่อให้ครูผู้สอนมีความรู้ ความเข้าใจ และสามารถจัดกิจกรรม การเรียนรู้ให้สอดคล้องกับมาตรฐานหลักสูตรการเรียนรู้ในกลุ่มสาระการเรียนรู้ วิทยาศาสตร์ และเทคโนโลยี มีการจัดอบรมเพื่อพัฒนาทักษะ(Up skill)

**ปัญหาที่พบ** ขาดครูผู้เชี่ยวชาญด้านการสอนบางสาขาวิชา ครูผู้สอนขาดทักษะในการจัดการเรียนการสอนทักษะอาชีพ และการจัดทำหลักสูตรรายวิชาเพิ่มเติม ที่เน้นทักษะอาชีพ เพื่อรองรับเขตพัฒนาเศรษฐกิจภาคตะวันออก (EEC) ของโรงเรียนในสังกัด เพื่อรองรับเขตพัฒนาเศรษฐกิจภาคตะวันออก (EEC) ยังไม่ครอบคลุมทักษะอาชีพตามวิถี EEC ทั้ง 10 อาชีพ

**ข้อเสนอแนะ** การจัดสรรงบประมาณในการดำเนินงานควรจะจัดสรรให้ตรงตามช่วงเวลา เช่น การฝึกอบรมนักศึกษา ถ้าจะให้ได้ผลดีควรจะฝึกอบรมก่อนที่นักศึกษาจะจบการศึกษา หรือก่อนที่จะออกฝึกงาน ทำให้จัดอบรมได้ไม่ตรงกับกลุ่มเป้าหมายจริงๆที่ต้องการ

2. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการในการขับเคลื่อนด้านการจัดการศึกษาแบบทวิศึกษา และห้องเรียนอาชีพสู่การสร้างอนาคต ให้ผู้เรียนมีอาชีพและมีงานทำ โดยมีการส่งเสริมให้นักเรียนมีทักษะการเรียนรู้ที่เชื่อมโยงสู่อาชีพ และการมีงานทำโดย มีนโยบายให้สถานศึกษาส่งเสริมสนับสนุนให้ผู้เรียน เรียนต่อสายอาชีพมากขึ้นรวมถึงสร้างความเข้าใจ กับผู้ปกครองถึงความสำคัญของการเรียนต่อสายอาชีพ เนื่องจากผู้ปกครองมีส่วนสำคัญต่อการตัดสินใจเรียนต่อของนักเรียน และอาชีวศึกษาจังหวัดฉะเชิงเทรา มอบหมายนโยบายการจัดการศึกษาแบบทวิศึกษา ให้แก่สถานศึกษา ตามนโยบายของสำนักงานคณะกรรมการการอาชีวศึกษา ซึ่งหน่วยงานหลักที่จัดการศึกษา ด้านอาชีวศึกษาและฝึกอบรมวิชาชีพที่สอดคล้องและสัมพันธ์กับความต้องการของตลาดแรงงาน เพื่อผลิตกำลังคนในระดับฝีมือ ที่ได้มาตรฐานการศึกษาวิชาชีพ การศึกษาเรียนร่วมหลักสูตรอาชีวศึกษา และ มัธยมศึกษาตอนปลาย (ทวิศึกษา) จึงมีความสำคัญ โดยจัดทำข้อตกลงความร่วมมือระหว่างสถานศึกษา ที่เปิดสอนระดับมัธยมศึกษาตอนปลาย กับสถานศึกษาที่เปิดสอนระดับประกาศนียบัตรวิชาชีพ (ปวช.) เพื่อเป็นการเพิ่มโอกาสทางการศึกษาด้านวิชาชีพให้แก่ผู้เรียนระดับมัธยมศึกษาตอนปลายตามความถนัด ความสนใจ โดยการขยายวิชาชีพและกลุ่มเป้าหมายเข้าสู่ระบบการจัดการอาชีวศึกษาให้ชัดเจน ทั่วถึง และรวดเร็วขึ้น สำหรับเป็นทางเลือกของผู้เรียน ระดับมัธยมศึกษาตอนปลายที่มีความประสงค์จะเรียนควบคู่กันไปทั้งประเภทสามัญศึกษาและประเภทอาชีวศึกษา เมื่อสำเร็จการศึกษาผู้เรียนจะได้รับวุฒิการศึกษา ทั้งหลักสูตรการศึกษาขั้นพื้นฐานระดับมัธยมศึกษาตอนปลาย และหลักสูตรประกาศนียบัตรวิชาชีพ (ปวช.) จัดทำบันทึกข้อตกลงร่วมกัน (MOU) ระหว่างโรงเรียนในสังกัด และสถาบันการอาชีวศึกษา จัดการเรียน การสอนแบบบูรณาการร่วมกันระหว่างครูในโรงเรียนและครูจากสถาบันการอาชีวศึกษาที่ได้ทำบันทึกข้อตกลงร่วมกัน (MOU) โดยครูจากสถาบันการอาชีวศึกษาเดินทางมาสอนนักเรียนที่โรงเรียนดำเนินงานร่วมกับ ศูนย์แนะแนวประจำเขตพื้นที่ เพื่อแนะแนวการศึกษาต่อสายอาชีพเพื่อส่งผลให้นักเรียนเรียนต่อสายอาชีพ มากขึ้น

**ปัญหาที่พบ** โรงเรียนขนาดกลางและขนาดเล็กที่ไม่พร้อม ขาดแคลนด้านบุคลากร วิทยากร งบประมาณ ความรู้ ประสบการณ์ วัสดุอุปกรณ์ และสถานที่ในการจัดกิจกรรม ผู้เรียนต้องเดินทางไปศึกษา ยังสถาบันการศึกษาที่จัดการศึกษาแบบทวิศึกษา ซึ่งต้องใช้เวลาในการเดินทาง และมีค่าใช้จ่ายในการเดินทางที่มากพอสมควร ทำให้เกิดภาระค่าใช้จ่ายของผู้ปกครองเพิ่มขึ้น ไม่สามารถดำเนินการจัดหลักสูตรทวิศึกษาต่อได้ ในปีการศึกษา 2564 เนื่องจาก นโยบายทาง สอศ. ยกเลิกการจัดหลักสูตรทวิศึกษา

**ข้อเสนอแนะ** ดำเนินการในรูปแบบห้องเรียนอาชีพแทน

3. อาชีวศึกษาจังหวัดฉะเชิงเทรา มีการดำเนินการในการขับเคลื่อนด้านการจัดการศึกษาแบบทวิภาคี โดยส่งเสริม สนับสนุน การจัดการศึกษาแบบทวิศึกษาตามนโยบายหลักของสำนักงานคณะกรรมการการอาชีวศึกษา การศึกษาระบบทวิภาคีเป็นการจัดการศึกษาวิชาชีพโดยทำข้อตกลงระหว่างสถานศึกษา กับสถานประกอบการ รัฐวิสาหกิจ หรือหน่วยงานของรัฐ ในการจัดหลักสูตร การเรียนการสอน การวัดและการประเมินผล โดยผู้เรียนใช้เวลาส่วนหนึ่งในสถานศึกษาอาชีวศึกษา เรียนภาคปฏิบัติในสถานประกอบการ รัฐวิสาหกิจ หรือหน่วยงานของรัฐ ทำให้การจัดการศึกษาระบบทวิภาคีสามารถเพิ่มขีดความสามารถ การผลิตและพัฒนากำลังคนตรงตามความต้องการของผู้ใช้ และเป็นไปตามจุดหมาย ของหลักสูตร สถานศึกษาอาชีวศึกษาในจังหวัดฉะเชิงเทราทั้งภาครัฐและเอกชน จัดการศึกษาแบบทวิภาคี ทุกสถานศึกษา โดยมีทั้งระดับ ปวช. และระดับ ปวส. และมีสถานประกอบการณ์หลายแห่งให้ความร่วมมือ ในการจัดการศึกษาร่วมกัน มีการฝึกอบรมครูฝึกในสถานประกอบการอย่างต่อเนื่อง

**ปัญหาที่พบ** นักเรียน นักศึกษาแรกเข้ามีความเข้าใจเกี่ยวกับการจัดการเรียนการสอนระบบทวิภาคีน้อย ทำให้การจัดการฝึกอาชีพมีประสิทธิภาพไม่เป็นไปตามนโยบายที่วางไว้ การให้ข้อมูลของ สถานประกอบการ เช่น ข้อมูลการดำเนินการ ข้อมูลส่วนบุคคลของบุคลากรในสถานประกอบเป็นต้น ในส่วนนี้สถานประกอบการให้ข้อมูลไม่ครบถ้วนเพราะกังวลในเรื่องการจัดทำฐานของมูล

**ข้อเสนอแนะ** ให้ความรู้ความเข้าใจพื้นฐานก่อนการเรียนระบบทวิภาคี และชี้แจงให้ข้อมูลเรื่องการรายงานฐานข้อมูลการจัดการจัดอาชีวศึกษาระบบทวิภาคี ในส่วนที่เกี่ยวข้องกับสถานประกอบการ

4. อาชีวศึกษาจังหวัดฉะเชิงเทรา ขับเคลื่อนตามนโยบายของสำนักงานคณะกรรมการ การอาชีวศึกษา ในโครงการพัฒนาศูนย์ความเป็นเลิศทางการอาชีวศึกษา (Excellent Center) โดยการยกระดับคุณภาพอาชีวศึกษาให้มีศักยภาพในการแข่งขัน และตอบโจทย์การพัฒนาอุตสาหกรรมของประเทศ (อาชีวศึกษายกกำลังสอง) ด้วยการจับคู่สถานศึกษา ภาครัฐกับสถานประกอบการชั้นนำที่มีขีดความสามารถ ในการร่วมวิเคราะห์สมรรถนะตามสาขาอาชีพ และแนวโน้มการเปลี่ยนแปลงของวิทยาการสมัยใหม่ที่จะเกิดขึ้นในอนาคต จนนำไปสู่การพัฒนาหลักสูตร การพัฒนาครู การพัฒนานักเรียน นักศึกษา และพัฒนาทรัพยากรทางการศึกษา ตลอดจนแหล่งฝึกประสบการณ์วิชาชีพ อย่างมีคุณภาพ สาขาวิชาที่เปิดการเรียน การสอน เช่น สาขางานผลิตชิ้นส่วนยานยนต์ สาขางานงานฟาร์มปศุสัตว์อัจฉริยะสาขางานหุ่นยนต์อุตสาหกรรมและระบบอัตโนมัติ การขับเคลื่อนนโยบาย ได้มีการจัดตั้งศูนย์ทดสอบมาตรฐานฝีมือแรงงาน ดังนี้ จัดตั้งศูนย์ทดสอบมาตรฐานฝีมือแรงงานแห่งชาติ สาขาอาชีพช่างกลึงสำหรับอุตสาหกรรมผลิตชิ้นส่วนยานยนต์ ระดับ 1 จัดตั้งศูนย์ทดสอบมาตรฐานฝีมือแรงงานแห่งชาติ สาขาอาชีพช่างเทคนิคเครื่องกลึงอัตโนมัติ สําหรับอุตสาหกรรมผลิตชิ้นส่วนยานยนต์ จัดตั้งศูนย์ฝึกอบรมทางด้านหุ่นยนต์อุตสาหกรรมและระบบอัตโนมัติ

กระทรวงศึกษาธิการต้องเตรียมผู้เรียน ให้มีทักษะที่จำเป็นในศตวรรษที่ 21 และการเตรียมผู้เรียนเพื่อเข้าสู่ การทำงานทั้งในรูปแบบอิสระและการเข้าสู่ตลาดงาน รวมไปถึงการจัดเตรียมกำลังคน เพื่อรองรับเขตพัฒนาเศรษฐกิจพิเศษภาคตะวันออก หรือ EEC เมื่อสถานการณ์การลงทุนภาคอุตสาหกรรม เกษตรกรรม ธุรกิจ และบริการ กลับมาเดินหน้าอีกครั้ง  โดยสำนักงานคณะกรรมการการอาชีวศึกษาได้ขับเคลื่อนนโยบาย ของกระทรวงศึกษาธิการ นโยบายการพัฒนาสถานศึกษาตามโมเดลการบริหารจัดการศูนย์บริหารเครือข่ายการผลิตและพัฒนากำลังคนอาชีวศึกษา โดยจัดตั้งศูนย์บริหารเครือข่ายการผลิตและพัฒนากำลังคนอาชีวศึกษา (Center of Vocational Manpower Networking Management  : CVM)  มีการจัดกลุ่มสถานศึกษา จำแนกตามสาขาวิชาที่เปิดสอน คัดเลือกสถานศึกษากลุ่มความเป็นเลิศ (Excellent  Center) และเชี่ยวชาญเฉพาะที่มีศักยภาพในการบริหารจัดการในสาขาที่สอดคล้องกับกลุ่มอาชีพ และกลุ่มอาชีพ ที่มีความจำเป็นเร่งด่วนต่อการพัฒนาประเทศ และสอดคล้องกับกลุ่มอาชีพของคณะอนุกรรมการร่วมภาครัฐ และเอกชนเพื่อผลิตและพัฒนากำลังคนอาชีวศึกษา (อ.กรอ.อศ.) ให้เป็นศูนย์บริหารเครือข่ายการผลิต และพัฒนากำลังคนอาชีวศึกษา (Center of Vocational Manpower Networking Management) จำนวนทั้งสิ้น 25 แห่ง โดยสาขาวิชาเทคนิคเครื่องกล มอบหมายให้วิทยาลัยเทคนิคฉะเชิงเทราดำเนินการ

**ปัญหาที่พบ** ความชัดเจนของนโยบาย แนวทางปฏิบัติล่าช้าและระบบเครือข่ายอินเตอร์เน็ตไม่เสถียร ด้วยสถานการณ์การแพร่ระบาดของโรคติดเชื้อไวรัสโคโรนา 2019 ทำให้การขับเคลื่อนในการ ดำเนินงานประสบปัญหาโดยเฉพาะการฝึกอบรมพัฒนาทักษะให้กับนักเรียน นักศึกษา และพนักงาน ในสถานประกอบการ

**ข้อเสนอแนะ** การสนับสนุนงบประมาณให้กับสถานศึกษาในด้านการพัฒนาบุคลากร

ของสถานศึกษาโดยการฝึกประสบการณ์วิชาชีพแบบระยะยาว เช่น 3 เดือน 6 เดือน

**นโยบายที่ 3 นโยบายด้านการพัฒนาและการเสริมสร้างศักยภาพทรัพยากรมนุษย์**

1. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการในการขับเคลื่อนด้านการส่งเสริมสนับสนุนให้สถานศึกษาจัดการเรียนการสอนเพื่อพัฒนาผู้เรียน ให้มีทักษะในศตวรรษที่ 21 สามารถคิดวิเคราะห์ คิดสร้างสรรค์ คิดแก้ปัญหา ปรับตัว สื่อสาร และทำงานร่วมกับผู้อื่นได้อย่างมีประสิทธิภาพ โดยความร่วมมือกับมหาวิทยาลัยราชภัฏราชนครินทร์ ในการจัดการอบรมพัฒนาโครงการ “ยกระดับการเรียนรู้ด้านการอ่านการเขียน และการคิดวิเคราะห์ของนักเรียนในโรงเรียนสังกัดสำนักงานคณะกรรมการการศึกษาขั้นพื้นฐาน” ประจำปีงบประมาณ 2564 โดยการจัดกิจกรรมพัฒนาต่อยอด และเพิ่มสมรรถนะครู ผ่านกระบวนการ PLC และการนิเทศภายในสถานศึกษา ให้กับผู้บริหารสถานศึกษาของโรงเรียน การจัดการอบรมเชิงปฏิบัติการ“จิตศึกษา พัฒนาปัญญาภายในสำหรับเด็กปฐมวัยและการจัดทำสื่อการสอนภาษาไทย เพื่อพัฒนาการอ่าน การเขียนของนักเรียนชั้นประถมศึกษาปีที่ 1 โดยใช้สื่อ “มานะโมเดล” โดยครูมานะ มานะประดิษฐ์ ครูโรงเรียนวัดราษฎร์ศรัทธาธรรม สังกัดสำนักงานเขตพื้นที่การศึกษาประถมศึกษาฉะเชิงเทรา เขต 1 สถานศึกษาบริหารจัดการเรียนการสอนเพื่อพัฒนาผู้เรียนให้มีทักษะในศตวรรษที่ 21 ได้แก่ 1) ทักษะการเรียนรู้ (Learning Skills) ประกอบด้วย 4 C คือ Critical Thinking : ความคิดเชิงคิดวิเคราะห์ แก้ไขปัญหา Collaboration : การทำงานร่วมกับผู้อื่นเป็นทีม Creativity : ความคิดสร้างสรรค์ Communication : การสื่อสาร 2) ทักษะเทคโนโลยีดิจิทัล (Digital Literacy Skills) ประกอบด้วย IMT คือ Information Literacy : ความรู้ ความเข้าใจข้อมูล สามารถแยกแยะข้อมูลจริงและเท็จ แล้วนำไปใช้ประโยชน์ได้ Media Literacy : ความรู้เท่าทันสื่อสารสนเทศ สามารถแยกแยะสื่อที่น่าเชื่อถือและไม่น่าเชื่อถือได้ Technology Literacy : ความรู้ ความเข้าใจในคอมพิวเตอร์และอุปกรณ์เกี่ยวเนื่อง สามารถเข้าใจภาษา ที่ใช้สื่อสารกับคอมพิวเตอร์ได้ 3) ทักษะชีวิต (Life Skills) เป็นทักษะพื้นฐานที่เด็ก ๆ ควรมีในการเนินชีวิต ประกอบด้วย FLIPT คือ Flexibility : ความยืดหยุ่นในแผนการ Leadership : ทักษะความเป็นผู้นำ Initiative : ความคิดริเริ่ม Productivity : การใช้ชีวิตให้ได้ประโยชน์สูงสุดและ Social Skills : ทักษะทางด้านสังคม 4) พัฒนาครู เพื่อให้สามารถนำไปพัฒนาเด็กได้" สถานศึกษาจัดการเรียนการสอนให้ผู้เรียนเกิดทักษะด้านภาษามากกว่า 2 ภาษา และฝึกทักษะให้มีความคล่องแคล่วในการใช้เทคโนโลยีหรือการค้นคว้า จากระบบสารสนเทศ ส่งเสริมให้นักเรียน นักศึกษาคิดวิเคราะห์ในการสร้างนวัตกรรมสิ่งประดิษฐ์เพื่อนำไปใช้ในชุมชน การสร้างหุ่นยนต์ช่วยเหลือทางการแพทย์ในช่วงสถานการณ์การแพร่ระบาดของโรคติดเชื้อไวรัส โคโรนา 2019 การส่งเสริมภาษาต่างประเทศด้วยใช้โปรแกรม CEFR ส่งเสริมและสนับสนุนให้ครูผู้สอน ได้จัดการเรียนการสอนที่เน้นการจัดการเรียนรู้แบบ Active Learning โดยจัดการเรียนรู้มุ่งเน้นฐานสมรรถนะที่บูรณาการปรัชญาเศรษฐกิจพอเพียงเข้าไปกับรายวิชา ซึ่งเป็นการจัดการเรียนที่เน้นให้ผู้เรียนได้ลงมือ ปฏิบัติจริงตามสาขางานที่กำลังศึกษาอยู่และสถานศึกษายังมีแพลตฟอร์มที่ใช้ในการเรียนให้ผู้เรียนสามารถเข้าถึงเนื้อหาและเป็นการพัฒนาทักษะที่จำเป็นในศตวรรษที่ 21

**ปัญหาที่พบ** บุคลากรไม่เพียงพอ การจัดการเรียนการสอนไม่ตรงตามสาขา การพัฒนาทักษะการคิดแบบมีเหตุผลและเป็นขั้นตอน ยังไม่สามารถบูรณาการครอบคลุมได้ทุกลุ่มสาระการเรียนรู้

**ข้อเสนอแนะ** ควรสนับสนุนและฝึกอบรมให้ครูผู้สอนพัฒนาทักษะการคิดแบบมีเหตุผล และเป็นขั้นตอนให้ครบทุกกลุ่มสาระการเรียนรู้

2. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการในการขับเคลื่อนด้านการพัฒนาครูให้มีทักษะความรู้และความชำนาญการใช้เทคโนโลยีดิจิทัล และภาษาอังกฤษ รวมทั้งการจัดการเรียนการสอน (Human Capital Excellence Center : HCEC) โดยดำเนินการ ส่งข้าราชการครูและบุคลากรทางการศึกษา เข้ารับการทดสอบภาษาอังกฤษ ตามกรอบมาตรฐานทางภาษา CEFR ส่งเสริมสนับสนุนให้บุคลากรในสังกัด เข้าร่วมการพัฒนาตนเองทั้งด้านเทคโนโลยี และภาษาอังกฤษ จากหน่วยงานต่างๆ รวมทั้งมีการพัฒนาครูให้มีทักษะความรู้และความชำนาญการใช้เทคโนโลยีดิจิทัล โดยพัฒนาความรู้บุคลากรและฝึกปฏิบัติในกิจกรรมแลกเปลี่ยนเรียนรู้ด้านการจัดทำคลิปวีดีโอ เพื่อเพิ่มประสิทธิภาพในการปฏิบัติงาน การตัดต่อคลิปวีดีโอบนโปรแกรมสำเร็จรูปอย่างง่าย โปรแกรม Kind master ผ่าน Smart Phone เพื่อเป็นการฝึกทักษะ เสริมสร้างความรู้ความเข้าใจในการรองรับการจัดการเรียน การสอนและการปฏิบัติงาน ในรูปแบบออนไลน์เพื่อใช้ในการจัดกระบวนการเรียนการสอน เป็นต้น พัฒนาครูแบบ Real time โดยการศึกษาจากคู่มือ คลิปวีดีโอ การใช้งาน ที่แขวนไว้บนฐานข้อมูลกลาง TECS4 สำหรับอาชีวศึกษาจังหวัดฉะเชิงเทรา ได้รับมอบหมายนโยบายจากกระทรวงศึกษาธิการและสำนักงานคณะกรรมการการอาชีวศึกษาที่ให้การสนับสนุนให้สถาบันอาชีวศึกษาผลิตกำลังคนที่มีคุณภาพ ตามความเป็นเลิศ ของสถานศึกษา และตามบริบทของพื้นที่ โดยต้องสอดคล้องกับความต้องการด้านแรงงานของประเทศ ทั้งในปัจจุบันและอนาคตซึ่งได้รับความร่วมมือจากหน่วยงานทุกภาคส่วน โดยเฉพาะหน่วยงานภาคเอกชน  สถานประกอบการ เข้ามามีส่วนร่วมในการพัฒนาและตั้งศูนย์ HCEC อาชีวศึกษา ให้เป็นอาชีวศึกษาเฉพาะทางตามบริบทของพื้นที่ โดยได้มีการจัดทำโครงการจัดอบรมทักษะการจัดทำชุดการสอน google workspace Admin Consolc และส่งเสริมให้บุคลากรได้อบรมภาษาอังกฤษผ่านระบบออนไลน์ NYC ENGLISH และฝึกอบรมการใช้ภาษาอังกฤษด้วยโปรแกรม สนับสนุนส่งเสริมให้ครูได้รับการพัฒนา ใช้เทคโนโลยีดิจิทัล การพัฒนาทักษะที่จำเป็นและการจัดการเรียนการสอนออนไลน์บน Platform CEFR ต่าง ๆ อยู่สม่ำเสมอ มีการจัดอบรมทักษะด้านการใช้ภาษาอังกฤษจากวิทยากรที่มีความรู้ความสามารถ มีการนำเทคนิค ต่าง ๆ ที่ได้รับจากการฝึกอบรมมาใช้ในการเรียนการสอนมากขึ้น

**ปัญหาที่พบ** ระบบอินเทอร์เน็ตยังไม่เสถียรและไม่ครอบคลุมทั่วถึงสถานศึกษา ระบบอินเทอร์เน็ตของศูนย์ HCEC มี Speed ที่ต่ำ ความล่าช้าในการดำเนินการจัดสรรงบประมาณ ในการอบรม และพัฒนาศูนย์ให้ทันสมัย ปัญหาเรื่องการอบรมพัฒนา บุคลากรประจำศูนย์ฯ และคณะกรรมการระดับศูนย์ ขาดความเชี่ยวชาญในการอบรมและพัฒนา

**ข้อเสนอแนะ** ควรได้รับการสนับสนุนงบประมาณที่เพียงพอ มีการติดต่อกับบริษัทที่ให้บริการ เรื่องความเร็วในการให้บริการอินเทอร์เน็ตให้มีความเร็วสูงขึ้น มีการอบรมและพัฒนาประสิทธิภาพของบุคลากร ประจำศูนย์ฯ ให้มีความชำนาญงาน ในการอบรมและคำแนะนำในการพัฒนาคุณภาพการเรียนภาษาอังกฤษของครู และนักเรียนให้มีผลสอบ CEFR ในระดับมาตรฐานที่สูงขึ้น

3. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการในการขับเคลื่อนด้านหลักสูตรฐานสมรรถนะโดยหน่วยงานทางการศึกษาทุกสังกัด มีการเตรียมดำเนินการขับเคลื่อนตามนโยบาย โดยการวางแผนในการจัดอบรมและพัฒนาองค์ความรู้เกี่ยวกับการจัดการเรียน การสอนหลักสูตรฐานสมรรถนะ ให้กับผู้บริหารสถานศึกษา ศึกษานิเทศก์ ครูและบุคลากรทางการศึกษา ที่เกี่ยวข้อง แจ้งให้โรงเรียนและครูศึกษาเอกสารเกี่ยวกับหลักสูตรสมรรถนะเพื่อเตรียมพร้อมกับ การเปลี่ยนแปลง โดยขณะนี้ยังไม่มีหนังสือแจ้งอย่างเป็นทางการจากสำนักวิชาการ

**ปัญหาที่พบ**  ยังไม่มีเอกสารหรือหนังสือที่ชัดเจนในการปฏิบัติ

**ข้อเสนอแนะ** -

**นโยบายที่ 4 นโยบายด้านการสร้างโอกาสความเสมอภาคทางสังคม**

1. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการ ในการขับเคลื่อนด้านการใช้แพลตฟอร์มดิจิทัลเพื่อการเรียนรู้ และใช้ดิจิทัลเป็นเครื่องมือการเรียนรู้ เพื่อพัฒนาด้านการศึกษาเพื่อความเป็นเลิศ (Digital Education Excellence Platform : DEEP) โดยส่งเสริม สนับสนุนให้มีการใช้แพลตฟอร์มดิจิทัลเพื่อการเรียนรู้ และใช้ดิจิทัลเป็นเครื่องมือการเรียนรู้เพื่อพัฒนาด้านการศึกษาเพื่อความเป็นเลิศ (Digital Education Excellence Platform : DEEP) โดยให้ครูโรงเรียนขยายโอกาสที่ทำการสอนในระดับมัธยมศึกษา ได้สมัครเป็นสมาชิกในการใช้งานระบบ DEEP และให้นักเรียนมัธยมในโรงเรียนขยายโอกาสทุกคน ได้สมัครเข้าสู่ระบบ DEEP เพื่อเข้าใช้งานในระบบส่งผลให้นักเรียน ในโรงเรียนขยายโอกาส มีบัญชีใช้งานแพลตฟอร์มดิจิทัลเพื่อการเรียนรู้ และใช้ดิจิทัลเป็นเครื่องมือการเรียนรู้เพื่อพัฒนาด้านการศึกษาเพื่อความเป็นเลิศ ส่งผลให้นักเรียนใช้แพลตฟอร์มเพื่อการเรียนรู้ได้อย่างต่อเนื่อง ทั้งที่บ้านและที่โรงเรียน ครูสามารถตรวจสอบข้อมูลการเรียนของนักเรียนได้จากแพลตฟอร์ม ทำให้สามารถวัดผลการเรียนรู้จากแพลตฟอร์มของนักเรียนได้อย่างต่อเนื่อง สถานศึกษาในสังกัดทุกแห่ง สนับสนุนให้ครู ใช้แพลตฟอร์มดิจิทัลเพื่อการเรียนรู้ และใช้ดิจิทัลเป็นเครื่องมือการเรียนรู้เพื่อพัฒนาด้านการศึกษาเพื่อความ เป็นเลิศ ผ่าน Zoom Application, Google Classroom, Quizziz, Youtube,MS-team,deep Google classroom MS-TEAM, Line ในการจัดการเรียนการสอนและการสืบค้นข้อมูลต่าง ๆ โดยใช้เต็มรูปแบบในช่วงสถานการณ์โควิด 19 สถานศึกษาพัฒนาองค์ความรู้ให้กับผู้เรียนและครูปรับเปลี่ยนระบบการเรียน การสอนให้ผู้เรียนได้มีโอกาสศึกษาหาความรู้ด้วยตนเองนอกห้องเรียนและนำมาวิเคราะห์แลกเปลี่ยนเรียนรู้ กับครู จึงทำให้ครูมีการพัฒนาตนเองในการจัดการเรียนการสอนที่หลากหลายขึ้นและพัฒนาสื่อการสอน ที่มีประสิทธิภาพ ดำเนินการนำระบบการเรียนรู้โปรแกรม LMS เข้ามาใช้ร่วมกับการจัดการเรียนรู้แบบออนไลน์และมีการทดลองเปิดให้นักเรียนเข้าใช้เว็บไซต์ของโรงเรียนตั้งแต่ระดับชั้นประถมศึกษาปีที่ 1 - 6

**ปัญหาที่พบ** แพลตฟอร์มดิจิทัลเพื่อการเรียนรู้ และใช้ดิจิทัลเป็นเครื่องมือการเรียนรู้เพื่อพัฒนา

ด้านการศึกษาเพื่อความเป็นเลิศ (Digital Education Excellence Platform : DEEP) เป็นแพลตฟอร์มที่เป็นประโยชน์ในการเรียนออนไลน์อย่างมากซึ่งเหมาะสมกับการเรียนการสอนในสถานการณ์การแพร่ระบาดของโรค ติดเชื้อไวรัสโคโรนา 2019 (COVID- 19) แต่ปัญหาคือเครื่องคอมพิวเตอร์ของโรงเรียนขยายโอกาสในบางโรงเรียนขนาดความพร้อมใช้งานเนื่องจากอุปกรณ์ไม่มีความพร้อมในการใช้งาน มีปัญหาการใช้งานระบบเครือข่าย จึงทำให้ไม่สามารถใช้งานได้อย่างต่อเนื่อง นักเรียนไม่มีเครื่องคอมพิวเตอร์และอินเตอร์เน็ตสำหรับการใช้ ในการเรียนที่บ้านที่ แพลตฟอร์มดิจิทัลมีค่าบริการทำให้โรงเรียนขนาดเล็กไม่สามารถเข้าถึงการใช้งานได้

**ข้อเสนอแนะ** รัฐควรจัดให้มีความพร้อมในเรื่องของอินเตอร์เน็ตให้เกิดความครอบคลุม ในทุกพื้นที่ และควรสนับสนุนงบประมาณจากภาครัฐเพื่อพัฒนาสื่อดิจิทัลอุปกรณ์การจัดการเรียนการสอน ให้เพียงพอการให้ความรู้ครูในการจัดทำสื่อการเรียนการสอน

2. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการ

ในการขับเคลื่อนด้านการจัดการศึกษาเด็กปฐมวัย โดยจัดทำโครงการขับเคลื่อนการพัฒนาการจัดการศึกษาปฐมวัยในระดับพื้นที่ ประจำปีงบประมาณ พ.ศ. 2564 กำหนดจัดการอบรม เรื่อง “การพัฒนาทักษะทางสมอง EF เด็กปฐมวัย: จากหลักการแนวคิดสู่การปฏิบัติที่เป็นเลิศในชั้นเรียน” ระหว่างวันที่ 19-21 สิงหาคม 2564 ผู้เข้าร่วมอบรมประกอบด้วยครูปฐมวัยจากโรงเรียนทุกสังกัดในจังหวัดฉะเชิงเทรา โดยมีวัตถุประสงค์เพื่อสร้างความตระหนักและส่งเสริมการมีส่วนร่วมการพัฒนาการจัดการศึกษาปฐมวัยให้มีคุณภาพ ตามมาตรฐานสถานพัฒนาเด็กปฐมวัยแห่งชาติซึ่งครูที่เข้ารับพัฒนาได้รับความรู้และประสบการณ์ในการนำไปใช้พัฒนาการจัดประสบการณ์การเรียนรู้ให้กับผู้เรียนได้มากขึ้น ดำเนินการโครงการบ้านนักวิทยาศาสตร์น้อย ประเทศไทย ระดับปฐมวัย ซึ่งดำเนินการให้โรงเรียนในสังกัดทุกโรงเรียนได้จัดการเรียนการสอนแบบสืบเสาะ ตามแนวทางโครงการบ้านนักวิทยาศาสตร์น้อย ประเทศไทย ระดับปฐมวัย โรงเรียนดำเนินงาน ตามมาตรฐานการศึกษา ระดับปฐมวัย อย่างเป็นระบบ ครบถ้วน ทั้ง 3 มาตรฐาน ประกอบด้วย มาตรฐานด้านคุณภาพของเด็ก มาตรฐานด้าน กระบวนการบริหารและการจัดการ และมาตรฐานด้านการจัดประสบการณ์ ที่เน้นเด็กเป็นสำคัญ

**ปัญหาที่พบ** จากสถานการณ์การแพร่ระบาดของเชื้อไวรัสโคโรน่า (COVID 19) จึงทำให้

ต้องปรับเปลี่ยนรูปแบบการอบรม ที่เหมาะสมกับสถานการณ์ และครูบางท่านไม่ได้จบการศึกษาปฐมวัยจึงทำให้ยังขาดความรู้ ความเข้าใจเกี่ยวกับการพัฒนาเด็กปฐมวัยตามช่วงวัย

**ข้อเสนอแนะ** ควรมีการอบรมให้ความรู้เพิ่มเติมให้กับสถานศึกษา คุณครู เพื่อเป็นการขับเคลื่อนสถานศึกษาให้มีคุณภาพเป็นไปตาม “มาตรฐานสถานพัฒนาเด็กปฐมวัยแห่งชาติ”

3. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการ ในการขับเคลื่อนด้านการเข้าถึงทางการศึกษาสำหรับคนพิการและผู้ด้อยโอกาส โดยมีระบบการดูแลช่วยเหลือนักเรียน และส่งเสริมเด็กด้อยโอกาสให้ได้รับการศึกษาเต็มตามศักยภาพด้วยกระบวนการเยี่ยมบ้าน จัดทำโครงการติดตามและพัฒนาการดำเนินงานระบบดูแลช่วยเหลือนักเรียน ปีการศึกษา 2564 โครงการเสริมสร้างความเข้มแข็ง และพัฒนาระบบดูแลช่วยเหลือนักเรียนในช่วงสถานการณ์การแพร่ระบาด ของโรคติดเชื้อไวรัสโคโรนา 2019 (COVID -19) ปีการศึกษา 2564 มีการจัดตั้งกองทุนเพื่อช่วยเหลือเด็กนักเรียนที่ประสบภัยและเสียชีวิต เช่น บ้านถูกไฟไหม้ บ้านมีฐานะยากจน โดยมีการประสานหน่วยงานที่เกี่ยวข้องทุกภาคส่วนเข้าช่วยเหลือ ประสานความร่วมมือกับสำนักงานพัฒนาสังคม และความมั่นคงของมนุษย์จังหวัดฉะเชิงเทรา เพื่อการติดตาม ดูแล ช่วยเหลือเด็กด้อยโอกาสทุกกรณี จัดให้เจ้าหน้าที่ของศูนย์เฉพาะกิจคุ้มครองและช่วยเหลือนักเรียน ดำเนินการออกเยี่ยมบ้านนักเรียนทุกรายที่ได้รับความเดือดร้อน รวมถึงนักเรียนที่ได้รับผลกระทบจากสถานการณ์การแพร่ระบาดของโรคติดเชื้อ ไวรัสโคโรนา 2019 (COVID-19) ส่งเสริมสนับสนุนให้เด็กด้อยโอกาสได้เข้าเรียนทุกคนและเรียนจนจบการศึกษาภาคบังคับ มีการส่งเสริมการเรียนต่อระดับการศึกษาขั้นพื้นฐาน ตลอดจนส่งเสริมสนับสนุนให้นักเรียน ได้เรียนต่อสายอาชีพเพิ่มมากขึ้น มีการพัฒนาระบบสร้างความปลอดภัย และระบบการดูแลช่วยเหลือนักเรียนอย่างต่อเนื่อง เพื่อให้นักเรียนอยู่ในสังคมได้อย่างมีความสุข ช่วยเหลือนักเรียนกลุ่มเสี่ยงไม่ให้ออกกลางคัน และภัยคุกคามในด้านต่าง ๆ ทำให้มีคุณภาพชีวิตที่ดีขึ้น ส่งเสริมให้มีทักษะอาชีพ เพื่อต่อยอด การประกอบอาชีพและการมีงาน ได้รับการสนับสนุนทุนต่าง ๆ จากภาครัฐและเอกชน เช่น ทุนของสำนักงานพัฒนาสังคมและความมั่นคงของมนุษย์จังหวัดฉะเชิงเทรา ทุนมูลนิธิ ซี.ซี.เอฟ. ในพระบรมราชินูปถัมภ์ฯ ทุนจากมูลนิธิร่วมจิตต์น้อมเกล้าฯ จัดทำโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ (ชั้น ม.3) ประสานหน่วยงานที่เกี่ยวข้องดำเนินการแนะแนวการศึกษาต่อในระดับอาชีวศึกษาสายสามัญ

**ปัญหาที่พบ** สถานศึกษาขาดความพร้อมในการจัดการเรียนการสอนสำหรับคนพิการฯ ขาดครู ที่มีความรู้ ความชำนาญในการจัดการเรียนการสอน (เพราะผู้เรียนมีข้อจำกัดด้านความพิการที่แตกต่างกัน ต้องได้รับการดูแลเป็นพิเศษ)

**ข้อเสนอแนะ** ควรมีการจัดสรรครูการศึกษาพิเศษ หรือพี่เลี้ยงคนพิการให้กับโรงเรียนที่มี เด็กพิเศษ

4. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการ ในการขับเคลื่อนด้านความปลอดภัยของผู้เรียน โดยได้กำหนดมาตรการรักษาความปลอดภัยในสถานศึกษา ให้ครอบคลุมทุกด้าน โดยเฉพาะมาตรการซึ่งเกี่ยวข้องและพบการกระทำหรือเหตุการณ์ที่เกิดขึ้นบ่อยครั้ง เช่น การใช้ความรุนแรง, การล่วงละเมิดทางเพศ, อุบัติภัย เป็นต้น เพื่อเป็นการสร้างความปลอดภัยให้กับเด็กนักเรียน มีการแจ้งสถานศึกษาให้เน้นย้ำถึงความปลอดภัยในการเดินทาง ความปลอดภัยที่เกิดจากสัตว์ ความปลอดภัยที่เกิดจากยานยนต์ ความปลอดภัยจากคนร้าย จัดครูเวรในการดูแลเด็กอย่างใกล้ชิด สถานศึกษามีแนวทางในการดำเนินงานด้านความปลอดภัยของโรงเรียน มีมาตรการในการกำกับ ติดตาม ประเมินผล และการแก้ไขปัญหา ระบบการดูแลความปลอดภัยในสถานศึกษา เพื่อพัฒนา ปรับปรุง และสร้างขวัญกำลังใจให้แก่บุคลากร จัดอบรมให้ความรู้นักเรียนเรื่องต่างๆ เช่น การดับเพลิงด้วยอุปกรณ์ การช่วยชีวิต การขับขี่รถยนต์ รถจักรยานยนต์ การอบรมเรียงยาเสพติด เรื่องชู้สาว และความรู้เกี่ยวกับโรคระบาด โดยโรงเรียนได้ดำเนินงานเพื่อให้เกิดความปลอดภัยโดยเฉพาะในช่วงสถานการณ์โควิด 19 จัดทำประกาศของสถานศึกษา เรื่อง การจัดการเรียนการสอนตามมาตรการป้องกันและควบคุมการแพร่ระบาด ของโรคติดเชื้อไวรัสโคโรนา 2019 (COVID-19) โดยประชาสัมพันธ์ให้ผู้ปกครองทราบ โรงเรียนปฏิบัติตาม 6 มาตรหลัก (DMHT-RC) และ 6 มาตรเสริม (SSET-CQ) โรงเรียนมีระบบรักษาความปลอดภัยในหอพักนักเรียนโดยการใช้ระบบคีย์การ์ด มีพนักงานรักษาความปลอดภัยและกล้อง CCTV ดูแลตลอด 24 ชั่วโมง นอกจากนี้โรงเรียนยังมีระบบงานและกิจกรรมแนะแนว ระบบอภิบาลนักเรียนเพื่อให้คำแนะนำและดูแลเมื่อนักเรียนเกิดปัญหาทั้งทางสุขภาพกายและใจและในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หน่วยงานทางการศึกษา ได้ปรับรูปแบบ กระบวนการ และวิธีการดำเนินงาน และการจัดการเรียนรู้เพื่อรองรับการใช้ชีวิตแบบวิถีใหม่ (New Normal) ซึ่งกิจกรรมการเรียนรู้ต่างๆ ได้ให้ความสำคัญกับการดำเนินงาน ตามมาตรการการป้องกันการแพร่ระบาดของเชื้อไวรัสโคโรนา 2019 (Covid-19)

**ปัญหาที่พบ**  นักเรียนส่วนใหญ่ยังขาดความรู้ในการดูแลรักษาตนเองในการรักษาความปลอดภัยในทุก ๆ ด้าน และสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) รุนแรงเพิ่มขึ้น ซึ่งบุคลากรครูได้รับการฉีดวัคซีนยังไม่ถึง 1 ใน 4 ของบุคลากรของโรงเรียน ซึ่งอาจมีผลให้ผู้ปกครองขาดความเชื่อมั่นกับการใกล้ชิดเด็กๆ

**ข้อเสนอแนะ** ควรมีหน่วยงานที่เกี่ยวข้องเข้ามาดูแลการให้บุคลากรครูได้รับวัคซีนได้เร็วขึ้น

และมีการพ่นฆ่าเชื้อในสถานศึกษาเป็นระยะๆ เมื่อมีการเปิดภาคเรียน

5. สำนักงานศึกษาธิการจังหวัดและสำนักงาน กศน.จังหวัดฉะเชิงเทรา มีการดำเนินการ ในการขับเคลื่อนด้านการศึกษาตลอดชีวิต ได้ดำเนินการจัดการศึกษาตลอดชีวิต ในรูปแบบผสมผสานระหว่าง การศึกษาในระบบ การศึกษานอกระบบ และการศึกษาตามอัธยาศัย เพื่อส่งเสริมให้ประชาชน ทุกคนได้เรียนรู้ตลอดชีวิตในแต่ละช่วงอายุเป็นการศึกษาที่มีความยืดหยุ่นในการกำหนดจุดมุ่งหมาย รูปแบบ วิธีการจัดการศึกษา ระยะเวลาของการศึกษา การวัดผลประเมินผล ซึ่งเป็นเงื่อนไขสำคัญของการสำเร็จการศึกษา โดยเนื้อหาและหลักสูตรจะต้องมีความเหมาะสม สอดคล้องกับสภาพปัญญาและความต้องการของกลุ่มแต่ละกลุ่ม ได้แก่ การศึกษานอกระบบระดับการศึกษาขั้นพื้นฐาน การศึกษาต่อเนื่อง การศึกษาตามอัธยาศัย และการพัฒนาอาชีพ เป็นต้น

**ปัญหาที่พบ**  เนื่องจากการแพร่ระบาดของโรคติดเชื้อไวรัสโคโรนา 2019 (COVID-19) ส่งผลให้การจัดกิจกรรมของสถานศึกษาในพื้นที่ดำเนินการได้อย่างไม่เต็มที่ จึงดำเนินการจัดการเรียนการสอนแบบ Online , On-site, On-hand ให้กับกลุ่มเป้าหมายแทน

**ข้อเสนอแนะ** -

**นโยบายที่ 5 นโยบายด้านการปรับสมดุลและพัฒนาระบบการบริหารจัดการภาครัฐ**

1. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้องมีการดำเนินการ ด้านการขับเคลื่อนโรงเรียนคุณภาพของชุมชนโดยในการพัฒนาคุณภาพการศึกษาของโรงเรียนให้มีคุณภาพและประสิทธิภาพ การบริหารจัดการศึกษา ควรใช้ทรัพยากรร่วมกันเพื่อให้เกิดประสิทธิภาพในการพัฒนาผู้เรียนให้ได้มากที่สุด หน่วยงานทางการศึกษาทั้ง 3 เขตพื้นที่ จึงร่วมกันกำหนดนโยบาย การบริหารจัดการโรงเรียนคุณภาพของชุมชน ในจังหวัดฉะเชิงเทรา ตามนโยบายของกระทรวงศึกษาธิการ เพื่อลดความเหลื่อมล้ำและเพิ่มโอกาสทางการศึกษาของนักเรียนให้บรรลุตามเป้าหมายของกระทรวงศึกษาธิการ จึงมีแนวทางการบริหารจัดการโรงเรียนคุณภาพของชุมชน โดยมีแผนการบริหารจัดการโรงเรียนคุณภาพของชุมชนระยะที่ 1 ปีงบประมาณ 2565 คือ โรงเรียนวัดสนามจันทร์ อำเภอบ้านโพธิ์ จังหวัดฉะเชิงเทรา สังกัดสำนักงานเขตพื้นที่การศึกษาประถมศึกษาฉะเชิงเทรา เขต 1 รองรับการควบรวมโรงเรียนเครือข่าย จำนวน 2 โรงเรียน ได้แก่ โรงเรียนวัดคลองบ้านโพธิ์ และโรงเรียนวัดคลองต้นหมัน ได้จัดทำแผนขอจัดตั้งงบประมาณปี 2565 จำนวน 25,479,400 บาท และโรงเรียนทุ่งสะเดาประชาสรรค์ สังกัดสำนักงานเขตพื้นที่การศึกษาประถมศึกษาฉะเชิงเทรา เขต 2 มีโรงเรียนเครือค่าย จำนวน 5 โรงเรียน ได้แก่ โรงเรียนวัดวังกะจะ โรงเรียนหนองปรือประชาสรรค์ โรงเรียน ไม้แก้วประชานุเคราะห์ โรงเรียนวัดแปลงยาว และโรงเรียนบ้านคลองสอง โดยได้เสนอของบประมาณลงทุนค่าที่ดินและสิ่งก่อสร้าง ปีงบประมาณ 2565ไปยังสำนักงานคณะกรรมการการศึกษาขั้นพื้นฐาน จำนวน 25,003,000 บาท และมีการดำเนินการประชุมเตรียมการ จัดทำข้อมูล นักเรียน บุคลากร ที่ตั้ง ระยะทาง ระหว่างโรงเรียนคุณภาพของชุมชนและโรงเรียนเครือข่าย ลงพื้นที่สำรวจและเตรียมความพร้อม จัดทำแผนที่ข้อมูลโรงเรียนจัดทำรูปแบบ (Model) ของโรงเรียนคุณภาพชุมชน สำหรับโรงเรียนประถมศึกษา เสนอที่ประชุมคณะกรรมการศึกษาธิการจังหวัด (กศจ.) นำรูปแบบ (Model) ลงพื้นที่ หาความเป็นไปได้ จัดทำคำของบประมาณเสนอต่อสำนักงานคณะกรรมการการศึกษาขั้นพื้นฐาน

**ปัญหาที่พบ** โรงเรียนและชุมชน ไม่มั่นใจในนโยบายและความต่อเนื่องของนโยบาย ซึ่งขณะนี้ยังไม่ได้รับการจัดสรรงบประมาณ ผู้ปกครอง ชุมชน ครู ผู้บริหาร และผู้มีส่วนได้เสียยังไม่เข้าใจนโยบาย

**ข้อเสนอแนะ** พิจารณาจัดสรรงบประมาณการดำเนินการ

2.สำนักงานศึกษาธิการจังหวัดและสำนักงานเขตพื้นที่การศึกษามัธยมศึกษาฉะเชิงเทรา มีการดำเนินการในการขับเคลื่อนโรงเรียนมัธยมดีสี่มุมเมืองจังหวัดฉะเชิงเทราโดยสำนักงานเขตพื้นที่การศึกษามัธยมศึกษาฉะเชิงเทรา ได้รับนโยบายจากสำนักงานคณะกรรมการการศึกษาขั้นพื้นฐานให้ดำเนินการวางแผนบริหารจัดการโรงเรียนมัธยมดีสี่มุมเมือง โดยมีนโยบายการบูรณาการด้านการศึกษาของกระทรวงศึกษาธิการในจังหวัดฉะเชิงเทรา คัดเลือกโรงเรียนมัธยมดีสี่มุมเมือง จำนวน 1 แห่ง คือ เบญจมราชรังสฤษฎิ์ 3 (ชนะสงสารวิทยา) สังกัดสำนักงานเขตพื้นที่การศึกษามัธยมศึกษาฉะเชิงเทรา

**ปัญหาที่พบ** ขาดงบประมาณสนับสนุนด้านโครงสร้างพื้นฐานสื่อ อุปกรณ์การเรียนรู้ และความไม่ชัดเจนและความต่อเนื่องของระดับนโยบาย

**ข้อเสนอแนะ** นโยบายการบูรณาการด้านการศึกษาของกระทรวงศึกษาธิการ ควรสร้างความรู้ ความเข้าใจเป้าหมายและวัตถุประสงค์ของนโยบายฯให้ผู้บริหารระดับหน่วยงานต่าง ๆ ที่ต้องปฏิบัติและผู้รับผิดชอบการดำเนินงานในระดับพื้นที่ ในทิศทางเดียวกันเพื่อให้ได้ข้อมูลที่ถูกต้องตรงตามเป้าหมาย และวัตถุประสงค์ของนโยบาย ดังกล่าว

3. สำนักงานศึกษาธิการจังหวัดและหน่วยงานทางการศึกษาทุกสังกัดที่เกี่ยวข้อง มีการดำเนินการ

ในการขับเคลื่อนด้านโรงเรียนคุณภาพประจำตำบล โดยชี้แจงการดำเนินงานตามแผนพัฒนาของสถานศึกษา แม้ไม่ได้รับการสนับสนุนงบประมาณในปี 2563 มีการติดตามตรวจสอบรายงานบูรณาการกับการนิเทศติดตามการรายงานประจำปี โดยหน่วยงานทางการศึกษา ดำเนินการขับเคลื่อนตามนโยบายโรงเรียนคุณภาพ ประตำบล ให้มีความพร้อมในการพัฒนาโรงเรียนในสังกัด โดยดำเนินการตามนโยบายด้านโอกาส ด้านคุณภาพ ด้านคุณธรรม (OQM Model) มีการจัดทำแผนการดำเนินการขับเคลื่อนโรงเรียนคุณภาพประจำตำบล 2564 การจัดโครงสร้างพื้นฐานให้มีความพร้อมทางด้านกายภาพ การพัฒนาสมรรถนะศักยภาพให้มีความพร้อม ในด้านสมรรถนะ ศักยภาพความสามารถในการบริหารจัดการและการจัดการเรียนการสอน ผู้บริหารสถานศึกษาได้รับการพัฒนาด้านกฎหมายและวินัย ในการปราบปราบการทุจริตและประพฤติมิชอบ ครู และบุคลากรทางการศึกษา ได้รับการพัฒนาความรู้และทักษะให้มีความรู้ความสามารถในการจัดการเรียนการสอน และการใช้สื่อเทคโนโลยีดิจิทัจ โดยดำเนินการประชุมอบรมเชิงปฏิบัติการโครงการพัฒนาแนวคิด เชิงคำนวณโดยใช้เกมเป็นฐาน (Game-Bases learning) ตามแนวนโยบายของสำนักงานคณะกรรมการการศึกษาขั้นพื้นฐาน โดยมีศึกษานิเทศก์ผู้รับผิดชอบ และครูโรงเรียนนำร่อง จำนวน 2 โรงเรียน ได้แก่โรงเรียนวัดสาวชะโงก และโรงเรียนวัดสามร่ม จัดทำหลักสูตรบทเรียนออนไลน์เรื่อง การพัฒนาแนวคิดเชิงคำนวณ โดยใช้เกมเป็นฐาน(Game-Bases learning) เพื่อสร้างความรู้ความรู้ความเข้าใจในการจัดการเรียนการสอนแนวคิดเชิงคำนวณโดยใช้เกมเกมฐานให้กับครูโรงเรียนคุณภาพ นิเทศ กำกับติดตามและประเมินผลการดำเนินงานของโรงเรียนคุณภาพประจำตำบล อย่างน้อยภาคเรียนละ 1 ครั้ง

**ปัญหาที่พบ** ความไม่ชัดเจนและความต่อเนื่องของระดับนโยบาย ขาดสื่อ วัสดุอุปกรณ์ ตรงตามความจำเป็นต้องการ ขาดการมีส่วนร่วมจากหน่วยงานภาครัฐ เอกชน ชุมชนท้องถิ่นที่ให้การส่งเสริมสนับสนุน

**ข้อเสนอแนะ** สำนักงานคณะกรรมการการศึกษาขั้นพื้นฐาน ควรจัดสรรงบประมาณให้โรงเรียนคุณภาพประจำตำบลให้มีความพร้อมและเข้มแข็งที่จะเป็นศูนย์รวมทางวิชาการที่ช่วยเหลือโรงเรียนใกล้เคียง ควรส่งเสริมและสนับสนุนความร่วมมือจากหน่วยงานทั้งภาครัฐละเอกชน ชุมชน ท้องถิ่น และผู้มีส่วนเกี่ยวข้องทุกฝ่าย ให้มามีส่วนร่วมในการสนับสนุน

**การตรวจราชการกรณีพิเศษ**

จากการติดตามติดตามประเมินผลการจัดการเรียนการสอนและการดำเนินการตามมาตรการป้องกันในสถานการณ์แพร่ระบาดของโรคติดเชื้อไวรัสโคโรนา2019 (Covid–19) ภาคเรียนที่1/2563 (เดือนเมษายน 2564 –9 สิงหาคม 2564) ตั้งแต่วันที่ 1 เมษายน 2564 เป็นต้นมาได้เกิดสถานการณ์การแพร่ระบาดระลอกใหม่ของโรคติดเชื้อไวรัสโคโรนา 2019 (COVID-19) และแพร่กระจายอย่างรวดเร็ว แม้ว่าการระบาดระลอกใหม่เกิดขึ้นในช่วงสถานศึกษาปิดภาคเรียน แต่สถานการณ์การแพร่ระบาดระลอกใหม่มีความรุนแรง อย่างต่อเนื่องจนถึงปัจจุบัน จังหวัดฉะเชิงเทราแม้ไม่ได้อยู่ใน 10 จังหวัด แต่มีการเตรียมการตั้งรับสถานการณ์และป้องกันการแพร่ระบาดของไวรัสโคโรนา 2019 อย่างเข้มข้น ต่อมาในช่วง เดือนมิถุนายน – กรกฎาคม 2564 พบว่าสถานการณ์แพร่ระบาดในจังหวัดฉะเชิงเทรา ยังมีจำนวนเพิ่มขึ้น ผวจ.ฉะเชิงเทรา ได้ออกคำสั่งคณะกรรมการโรคติดต่อจังหวัดฉะเชิงเทรา ที่ 56/2564 เรื่องปิดสถานที่ที่มีโอกาสเสี่ยงต่อการแพร่โรคติดเชื้อไวรัสโคโรนา 2019 ไว้เป็นการชั่วคราว เพื่อเป็นการป้องกันและยับยั้งการแพร่ระบาดของโรคติดเชื้อไวรัส โคโรนา 2019 ในพื้นที่ โดยมีคำสั่งให้ปิดโรงเรียนผาณิตวิทยา สังกัดสำนักงานเขตพื้นที่การศึกษามัธยมศึกษาฉะเชิงเทรา ไว้เป็นการชั่วคราวและให้ใช้ เป็นสถานที่พักคอย (Community Isolation Center) โดยห้ามมิให้ผู้ใดเข้า - ออก สถานที่ดั่งกล่าวโดยเด็ดขาด พร้อมขอความร่วมมือไม่เดินทางออกนอกเคหะสถานโดยไม่จำเป็นตั้งแต่เวลา 23.00 - 04.00 น. (ยกเว้นมีเหตุจำเป็น ไปรักษาตัว ไปทำงานตามกะหรืออาชีพ เกี่ยวกับอุปโภคและบริโภค หรือธุระสำคัญที่มีเหตุจำเป็น ที่ต้องเดินทาง) ร้านอาหาร ร้านสะดวกซื้อ ร้านขายของ ให้ปิด 23.00 - 04.00 น.ห้างสรรพสินค้า เปิดเฉพาะ ซุปเปอร์มาร์เก็ต ร้านขายยา ธนาคาร ร้านอาหาร ร้านอาหารทานในร้านได้ ปิด 23.00 น. งดจำหน่ายเครื่องดื่มแอลกอฮอล์ ห้ามรวมกลุ่มทำกิจกรรมทางสังคมที่ไม่ใช่ การปฏิบัติหน้าที่ ประกอบอาชีพหรือกิจกรรมตามประเพณี เกิน 50 คน

ถึงแม้ว่าทางจังหวัดจะออกมาตรการต่างๆเพื่อการควบคุมโรคไม่ให้แพร่กระจายไปมากกว่านี้ แต่การแพร่ระบาดของโรคติดเชื้อไวรัสโคโรนา 2019 (โรคโควิด - 19) ยังเกิดการแพร่ระบาดอย่างรวดเร็ว และได้ขยายขอบเขตการแพร่โรคออกเป็นวงกว้างกระจายไปในหลายเขตพื้นที่ โดยพบผู้ป่วยยืนยันติดเชื้อ รายใหม่จำนวนเพิ่มสูงขึ้นอย่างต่อเนื่อง จังหวัดฉะเชิงเทราถูกจัดให้เป็นพื้นที่ควบคุมสูงสุด และเข้มงวด (พื้นที่สีแดงเข้ม) พร้อมยกระดับความเข้มข้นของมาตรการและการบังคับใช้อย่างจริงจังเพิ่มเติมขึ้น เพื่อเร่งแก้ไขและบรรเทาสถานการณ์ฉุกเฉินให้คลี่คลายลงโดยเร็วที่สุด ผู้ว่าราชการจังหวัดฉะเชิงเทรา จึงมีคำสั่งกำหนดมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 หรือโรคโควิด - 19 โดยการลดและจำกัดการเคลื่อนย้ายการเดินทาง ให้ประชาชนในเขตพื้นที่จังหวัดฉะเชิงเทราเลี่ยง จำกัด หรืองดเว้นภารกิจที่ต้องเดินทางออกนอกเคหสถานหรือที่พำนักโดยไม่จำเป็น สำหรับการเดินทาง ในบางกรณีที่จำเป็น เช่น การเดินทางเพื่อจัดหาเครื่องอุปโภคบริโภคที่จำเป็นต่อการดำรงชีวิต อาหาร ยา หรือเวชภัณฑ์ การเดินทางเพื่อพบแพทย์ เพื่อเข้ารับบริการทางการแพทย์และสาธารณสุข การรักษาพยาบาล การรับวัคซีนป้องกันโรค หรือมีความจำเป็นเพื่อปฏิบัติงานหรือการประกอบอาชีพที่ไม่สามารถปฏิบัติงานนอกสถานที่ตั้งได้ สามารถกระทำได้แต่ต้องพึงใช้ความระมัดระวังในการป้องกันตนเองตามคำแนะนำของพนักงานเจ้าหน้าที่ และปฏิบัติตามมาตรการป้องกันโรคที่ ศปก.ศบค.กำหนดอย่างเคร่งครัด

จากสถานการณ์การแพร่ระบาดที่มีความรุนแรงเพิ่มจำนวนผู้ป่วยมากขึ้นทุกวัน สำนักงานศึกษาธิการจังหวัดฉะเชิงเทรา จึงได้ออกประกาศสำนักงานศึกษาธิการจังหวัดฉะเชิงเทราเรื่อง มาตรการป้องกันและควบคุมสถานการณ์การแพร่ระบาดของโรคติดเชื้อไวรัสโคโรนา 2019 เมื่อวันที่ 20 กรกฎาคม 2564 ตามประกาศของกระทรวงศึกษาธิการ สอดรับกับมาตรการของจังหวัด กอปรกับรัฐบาลได้ประกาศสถานการณ์ฉุกเฉินในทุกเขตท้องที่ทั่วราชอาณาจักร อีกทั้งจังหวัดฉะเชิงเทราถูกจัดเป็นพื้นที่ควบคุมสูงสุด และเข้มงวด และยกระดับความเข้มข้นของมาตรการและการบังคับใช้อย่างจริงจังเพิ่มเติมขึ้นจากข้อกำหนด ที่ได้ประกาศไว้ก่อนหน้าเพื่อเร่งแก้ไขและบรรเทาสถานการณ์ฉุกเฉินให้คลี่คลายโดยเร็วที่สุด สำนักงานศึกษาธิการจังหวัดฉะเชิงเทรา ได้มีความตระหนักและห่วงใยในสวัสดิภาพของข้าราชการ บุคลาการ ทางการศึกษาและเจ้าหน้าที่ในสำนักงาน จึงจำเป็นต้องมีมาตรการที่เข้มงวด เพื่อให้การป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVD – 19) เป็นไปอย่างมีประสิทธิภาพมากยิ่งขึ้น และเป็นไปตามแนวทางของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) จึงกำหนดแนวทางการปฏิบัติงานตามมาตรการปฏิบัติงาน ณ ที่พักอาศัย (Work from home) กำหนดบุคคลที่ต้องปฏิบัติงานที่สำนักงานไม่เกิน 5 คน โดยให้มีผู้ควบคุมการปฏิบัติงาน 1 คน ในแต่ละวัน ให้บุคลากรที่ปฏิบัติงาน ณ ที่พักอาศัย (Work From Home) จัดทำแผนการปฏิบัติงาน ณ ที่พักอาศัย ให้รายงานตัวต่อผู้บังคับบัญชา โดยส่งตำแหน่งที่ปฏิบัติงาน (Share Location Line) ให้ผู้บังคับบัญชาทราบ ให้กลุ่มงานที่มีภารกิจติดต่อประสานงานกับบุคคลภายนอก กำหนดช่องทางการติดต่อประสานงานการให้บริการ พร้อมทั้งประชาสัมพันธ์ข่าวสารและช่องทางการติดต่อให้แก่บุคคลภายนอกที่เกี่ยวข้องได้รับทราบ เพื่อมีให้กระทบต่อภารกิจของสำนักงานที่เกี่ยวข้องกับบุคคลภายนอก ให้มีการรายงานผลการปฏิบัติงานประจำวันต่อผู้บังคับบัญชาตามแบบฟอร์มที่กำหนดผ่านช่องทางอิเล็กทรอนิกส์ เช่น ไลน์กลุ่ม "ครอบครัว ศธจ.ฉช"

การจัดการเรียนการสอนและมาตรการป้องกันและควบคุม การแพร่ระบาดระลอกใหม่ของโรคติดเชื้อไวรัสโคโรนา ๒๐๑๙ (COVID-19) ภาคเรียนที่ ๑/๒๕๖๔ ในสถานศึกษา หน่วยงานทางการศึกษา และสถานศึกษาทุกสังกัด ได้ให้ความร่วมมือและปฏิบัติตามมาตรการของจังหวัดอย่างเคร่งครัด ซึ่งในขณะนี้ ยังไม่สามารถเปิดทำการเรียนการสอนในสถานศึกษา รูปแบบ On Site ได้ และโรงเรียนส่วนใหญ่โดยเฉพาะ ที่เปิดสอนระดับมัธยมศึกษาและอาชีวศึกษา จัดการเรียนการสอน ในรูปแบบ Online และ Ondemand มากที่สุด ส่วนโรงเรียนที่เปิดทำการสอนระดับประถมศึกษายังเน้นการจัดการเรียนการสอนแบบ Onhand และ Online มากที่สุด ถึงแม้สถานศึกษาทุกแห่งยังไม่สามารถเปิดทำการเรียนการสอนแบบปกติได้ แต่ทุกแห่ง ก็ยังยึดหลักปฏิบัติ ตาม 6 มาตรการหลักและ 6 มาตรการเสริมได้ดีในระดับมากที่สุด

**ปัญหาอุปสรรค** ปัญหาคุณภาพการเรียนรู้ของผู้เรียน เนื่องจากมีเวลาเรียนไม่เพียงพอ ผู้ปกครองไม่มีอุปกรณ์สื่อสารสนับสนุนการเรียน Online ตามมาตรการฯ ครูไม่ได้รับการฉีดวัคซีน ทำให้มีโอกาสเสี่ยงต่อการติดเชื้อและแพร่กระจายเชื้อในสถานศึกษา

**ข้อเสนอแนะ**  ควรสนับสนุนเครื่องมือสื่อสารระบบ Online บริการฉีดวัคซีนให้กับครูทุกคน ให้ทันการเปิดภาคเรียน